Nordjyllands Politi måtte onsdag eftermiddag klokken 15:11 rykke ud til et færdselsuheld på Hjørringvej i Frederikshavn. Her var en 13-årig pige på cykel blevet påkørt af en lastbil. - Vi kender endnu ikke de nærmere omstændigheder, så det er for tidligt at sige, hvordan det er sket, siger vagtchef ved Nordjyllands Politi, Jesper Sørensen. Vagtchefen oplyser, at pigen formentlig er sluppet med en brækket fod, men at hun er blevet kørt på sygehuset til ekstra tjek. Nordjyllands Politi har informeret pigens forældre.

Referat:
En 13-årig pige blev påkørt af en lastbil onsdag eftermiddag på Hjørringvej i Frederikshavn.